Artemis Fowl

Artemis Fowl er en romanserie for barn og ungdom skrevet av den irske forfatteren Eoin Colfer (uttales Owen). Serien handler om det unge forbrytergeniet Artemis Fowl den andre, som har oppdaget et underjordisk samfunn. Serien består av 8 bøker.

Persongalleri 
Disse fiktive personene er med i alle eller flere av bøkene.
Artemis Fowl senior (faren til Artemis jr.)
Angeline Fowl (moren til Artemis jr.)
Artemis Fowl jr. (hovedkarakter)
Domovoi Butler (Artemis jr. sin livvakt og nærmeste venn)
Juliet Butler (søsteren til Butler som har et ønske om å bli wrestler)
Kristtornia Kort (den første kvinnelige LEP kaptein)
Julius Rot (kommandør for LEP)
Trøbbel Tang (beste kaptein, senere forfremmet til major og videre forfremmet til kommandør)
Opal Koboi (en genial fe som er stormannsgal og har ønske om å overta verden)
Fólen (LEP sin tekniske konsulent. Også en god venn av Kristtornia)
Torvstrø Gravom (kleptoman dverg, som alltid blir dratt inn i Artemis Fowl sine intrikate intriger)

Bøker i serien om Artemis Fowl
 Artemis Fowl, den første boken i serien, ble utgitt på engelsk som Artemis Fowl i 2001. Boken utspiller seg rundt hovedkarakteren Artemis Fowl som er et forbrytergeni. Når han er 12 år kidnapper han alven Kristornia Kort, som er den første kvinnelige kapteinen i LEP (Lavere elementers politistyrke). Artemis ønsker å stjele gullet til en glemt alverase som bor under jorden, men alvene er bevæpnede og farlige. Artemis tror at han har vunnet, helt til alvene slutter å følge spillereglene.
 Artemis Fowl - Operasjon Arktis, den andre boken, ble utgitt under tittelen Artemis Fowl: The Arctic Incident i 2002. Her oppdager alvene at noen har smuglet batterier, som for alvene er farlig ammunisjon, fra overflaten, og Artemis Fowl blir den første mistenkte. Men Artemis har nok å stri med selv. Han har nemlig mottatt en mystisk e-post fra noen som hevder å ha kidnappet faren hans.
 Artemis Fowl - Evighetskoden, den tredje boken i serien, ble opprinnelig utgitt under tittelen Artemis Fowl: The Eternity Code i 2003. Artemis har nå et nytt forretningsforetak på gang. Ved hjelp av alvenes teknologi har han laget en kube som kan forandre dagliglivet til de fleste. Kuben faller dessverre i feil hender, og Artemis og alvene må få den tilbake. På slutten av boka sletter alvene all hukommelsen Artemis har om dem.
 Artemis Fowl - Opalbedraget er den fjerde boken i serien; den ble opprinnelig utgitt under tittelen Artemis Fowl: The Opal Deception i 2005. Den handler om den onde, og meget smarte, Opal Koboi som har våknet opp fra sitt komatilstand, full av hevnlyst. Ingen av alvefolket trodde at Opal var tilbake, før kentauren Folén fant ut at det som de trodde var Opal på Argonklinikken, egentlig var en klone, som brødrene Bril, Opals lakeier, hadde plassert der under et planlagt strømbrudd.Alven Kristtornia Kort må nok en gang søke hjelp fra Artemis Fowl (som fått minnet slettet på i forrige bok), DemovoiButler og Torvstrø Gravom, for å renvaske seg selv fra beskyldningen om at hun hadde drept Julius Rot, kommandøren hennes, og redde hele alvefolket fra å bli utslettet av Opal.
 Artemis Fowl - Den tapte kolonien, er den femte boken. Artemis Fowl: The Lost Colony kom i 2006.  Artemis møter omsider sin likemann, franske Minerva Paradizo.  Paradizo har fanget en demon og vil offentliggjøre eksistensen av demoner for hele menneskeheten. Bare en eldgammel tidsmagi skiller demonene fra menneskene og Artemis må hindre at den går i oppløsning.
 Artemis Fowl - Tidsparadokset er den sjette boka i serien, og heter på originalspråk The Time Paradox. Artemis Fowl har fått to lillebrødre. Han finner senere ut at moren hans er veldig syk. Dette er ikke en vanlig sykdom, men den er fra alvenes historie. Alvene er bekymret for denne sykdommen og Artemis får i oppdrag å reise tilbake i tid for å få motgiften. Grunnen til han reiser er at motgiften er hjernevesken fra en silkesifaka (utdød lemur). Dessverre var det Artemis som indirekte drepte den i fortiden. Alt går galt og Opal Koboi blander seg inn i bildet. Dette er enda en farlig reise for Artemis og hans følgesvenn Kristornia Kort. I tillegg er det noen romanser mellom dem.
 Artemis Fowl – Atlantiskomplekset er den syvende boken i serien, som utkom på engelsk i juli 2010. Artemis utvikler splittet personlighet fordi han får en lidelse alvene kaller Atlantiskomplekset, som kommer av skyldfølelse og tukling med magi. Samtidig blir en ond plan om å fange demontrollmannen Nr.1 blir tatt frem av Tørnball Rot, som er storebroren til Julius Rot, og som ikke bryr seg om hvor mange liv som kreves for å få det han vil ha.
 Artemis Fowl og den siste vokter  Artemis Fowl - The Last Guardian, er den åttende boken i serien. Den kom ut i 2013.

Tilleggsbøker
 Artemis Fowl – Arkivet er en bok med tidligere ikke utgitte småhistorier samt intervjuer med karakterene og Eoin Colfer. Det er ekstra informasjon om alveteknologien og det gnomiske alfabetet.
 Artemis Fowl – Den Syvende Dverg er en kortere historie. Den ble opprinnelig utgitt under tittelen The Seventh dwarf. Dvergtyven Torvstrø Gravom leter etter en tiara med en blå juvel. Han graver seg inn hvor den er gjemt og skal til å ta den, da Artemis og livvakten Butler plutselig reiser seg fra skyggene. Artemis, som det kriminelle geniet han er, vil også ha tak i tiaraen, men han trenger Torvstrøs gravetalenter for å få tak i den. Artemis forteller Torvstrø at det eneste han vil ha tak i er juvelen, for å bygge en laser, og at Torvstrø kan beholde resten av tiaraen. Han truer med å legge ut opplysninger på Internett om at dvergen er i live og hvor han befinner seg dersom Torvstrø ikke samarbeider, noe som kommandør Rot vil komme til å se etter hvert. Sammen lager de tre en plan for hvordan de skal få tak i tiaraen. Planen mislykkes og Artemis kommer seg unna med juvelen, mens Torvstrø må flykte tomhendt. Artemis forteller han før de skiller lag at som erstatning skal han skrive ut en sjekk på 1,8 millioner euro. Torvstrø er fornøyd med dette og flykter under jorden. Senere på Fowlgodset gir Artemis juvelen til moren sin for å minne henne på sin kidnappede mann som har akkurat den fargen på øynene. Artemis forteller henne at han skal finne faren sin.
 Artemis Fowl – Tegneserieroman. Basert på den første boka i Artemis Fowl-serien.
 Artemis Fowl – Operasjon Antarktis. Tegneseriebok basert på den andre boken i serien.

Viktige steder
 Paradisby er de underjordiskes hovedstad, og har ca. 10 000 innbyggere. Den største metropolen siden den opprinnelige Atlantis etter alvemål.
 Fowlgodset er hjemmet til Artemis og hans familie. Bygd i middelalderen, senere påbygd. Fowlgodset er blitt beleiret og har vært fanget i et tidsstopp. Artemis jr. har styrt flere operasjoner herfra.

Eksterne lenker
 
 Artemis Fowl (på engelsk) 
 Artemis Fowl Fun (på engelsk)

Irske barnebøker
Fantasybøker
Romanserier